google/wiki40b huggingface dataset:
Ύδρευση

Η ύδρευση είναι ο εφοδιασμός με νερό μέσω δημόσιων επιχειρήσεων κοινής ωφέλειας, εμπορικούς οργανισμούς, κοινωφελείς προσπάθειες ή άτομα, συνήθως μέσω συστήματος αντλιών και αγωγών νερού. Η άρδευση καλύπτεται ξεχωριστά..

Παγκόσμια πρόσβαση σε καθαρό νερό

Το 2010, περίπου το 56% του παγκόσμιου πληθυσμού (5,9 δισεκατομμύρια άνθρωποι) είχε πρόσβαση στην παροχή νερού μέσω οικιακών συνδέσεων ή σε βελτιωμένη πηγή ύδατος με άλλα μέσα πέραν από τα σπίτια, συμπεριλαμβανομένων των δεξαμενών, των θαλάμων, των εφεδρικών πηγών και των προστατευόμενων πηγών. Ωστόσο, περίπου το 13% (περίπου 900 εκατομμύρια άνθρωποι) δεν είχαν πρόσβαση σε βελτιωμένη πηγή νερού και έπρεπε να χρησιμοποιήσουν ανεπεξέργαστα πηγάδια ή πηγές, κανάλια, λίμνες ή ποτάμια για τις ανάγκες τους σε νερό.
Φρόνημα

Θεραπευτική μέθοδος της Ορθοδοξίας

Αυτοί οι όροι είναι μέρος αυτού που αποκαλείται η "θεραπευτική μέθοδος" της Ορθοδοξίας, ή "θεραπευτική παράδοση". Η Ορθόδοξη θεολογία διδάσκει ότι μια πίστη είναι αληθινή αν θεραπεύει την πνευματική αρρώστια, και κάνει τον πιστό να "δει το αδημιούργητο Φως". Φαινόμενα αναφερόμενα στην " ολοκληρωτική αυτοθυσία στην αλήθεια και στην πίστη σε θρησκευτικές και ηθικές αλήθειες...από τη φωνή του Θεού.... μια ακλόνητη βεβαιότητα σχετικά με την αλήθεια της πίστης...αμείωτη και ζωντανή κατά τη διάρκεια της ζωής, μια συνεχώς επαληθευόμενη καθημερινή εμπειρία,"   "ένα αυξανόμενο αίσθημα για κατανόηση του ίδιου του Θεού και της άσκησης της ορθόδοξης πίστης - ορθόδοξης λατρείας και συμπεριφοράς."  Το "φρόνημα" είναι άμεσα συνδεδεμένο με την παράδοση "ενάντια σε κάθε αίρεση και σχίσμα όλων των εποχών".  Το "μυαλό των Πατέρων" ονομάζεται επίσης και φρόνημα. όπως ονομάζεται και το "μυαλό της εκκλησίας". 
Οι φάσεις του φρονήματος, η θεραπευτική παράδοση που οδηγεί τελικά στη θέωση, είναι ο εξαγνισμός, ο φωτισμός και η θέωση. Ορθόδοξες πηγές αναφέρουν πως η ρωμαϊκή Καθολική εκκλησία στερείται θεραπευτικής παράδοσης και τείνει προς την συναισθηματικότητα και την ηθικολογία.  και είναι "νομικά επικεντρωμένη"  έτσι ώστε η ένωση της προσευχής και της θεολογίας απορρέουν σε μια ένωση καρδιάς και μυαλού "και η γνώση πραγμάτων που μπορούν μόνο να προέρχονται από το Ιερό Πνεύμα" λείπει από την Καθολική θεολογία.-->

Το φρόνημα στη Δυτική Εκκλησία

Ο όρος αυτός καθ΄αυτός χρησιμοποιείται περιστασιακά από τους θεολόγους. Για παράδειγμα, ο Τζον Χένρυ Κάρντιναλ Νιούμαν, τον Ιούλιο του 1859, έγραψε για τη φύση της συγκατάθεσης του πιστού, την οποία περιέγραψε εν μέρει να αναμειγνύει "ένα είδος ενστίκτου, ή "φρονήματος", βαθιά στην καρδιά του μυστικού σώματος του Χριστού". 
Οι ευρύτερες έννοιες σχετικά με την ένωση με τον Θεό μέσω του Χριστού αναφέρονται σε μία ποικιλία τρόπων. Η εξέλιξη της προσευχής στη ζωή είναι τυπικά διαιρούμενη σε "καθαρτική", "διαφωτιστική", και σε "ενωτικούς τρόπους" . Κάποιοι σχετικοί τομείς της θεολογίας θα μπορούσαν να είναι "ασκητική θεολογία", "μυστικιστική θεολογία" ή η "πνευματική επιστήμη". Συχνά η λέξη "τελειότητα" χρησιμοποιήται ,για παράδειγμα , "η τέχνη της τελειότητας". St. Teresa of Avila's  βιβλίο αυτού του θέματος έχει τίτλο The Way of Perfection (Camino de perfección). Ένωση προσευχής και θεολογίας βρίσκεται μέσω της "στοχαστικής προσευχής" του Αγίου Ιωάννη του Σταυρού (St. John of the Cross).  Ο στόχος εκφράζεται στη Δύση χρησιμοποιώντας παρόμοια γλώσσα: "Μέσω του Ιησού Χριστού, και του σώματός του και της ομοιότητάς του, το πώς ένας άνθρωπος θα πρέπει να συμμετάσχει σε μλια διαιρεμένη ένωση." Η συναίνεση των Πατέρων της εκκλησίας μπορεί να αποκαλεστεί "παράδοση" , η "η πίστη των πρώιμων Πατέρων" (Jurgens).
Σώταινα Φωκίδας

Διοικητικά - Ιστορικά

Το χωριό από το 1836 ανήκε στο Δήμο Τολοφώνος. Το 1912 προσαρτήθηκε ως οικισμός στην Κοινότητα Καλλιθέας και στα 1919 αναγνωρίστηκε ως ανεξάρτητη Κοινότητα. Η τοπική παράδοση αναφέρει ότι η αρχική τοποθεσία ήταν στη θέση "Παλιόγουρνα" και η τότε ονομασία της Καρυά. Την περίοδο της Τουρκοκρατίας, μετά από μια μεγάλη μάχη στη θέση "Πολεμίστρα" και τη σφαγή που ακολούθησε, το χωριό μεταφέρθηκε στη σημερινή του τοποθεσία. Σύμφωνα με κάποιους μελετητές η προέλευση του ονόματος Σώταινα προέρχεται από τη λέξη "Σωτηρία" ή "Σωτήραινα".

Γεωγραφία - Αξιοθέατα

Η Σώταινα βρίσκεται ΒΔ του Μαλανδρίνου, ανάμεσα στα χωριά Αμυγδαλιά, Βραϊλα και Μακρινή στη ΒΔ πλαγιά του όρους Κουτσουρός. Γύρω από το χωριό και προς τον Κουτσουρό υπάρχει πυκνό δάσος από πουρναριές, καθώς και πηγές με άφθονα νερά. Χαρακτηριστικές είναι οι μικρές σπηλιές και οι μεγάλες "κοτρώνες" της περιοχής που τα παλιά χρόνια χρησίμευαν στους κατοίκους ως τόπος προφύλαξης από κινδύνους. Αξιοθέατα του χωριού είναι ο ναός του πολιούχου Αγίου Γεώργιου, της Αγίας Παρασκευής που χτίστηκε στα 1894 και τα ιδιόκτητα εξωκλήσια Άγιος Νικόλαος, Άγιος Παντελεήμων και Άγιος Αθανάσιος
Βουλευτικές εκλογές στην Ακτή Ελεφαντοστού (2016)

Βουλευτικές εκλογές διεξήχθησαν στην Ακτή του Ελεφαντοστού στις 18 Δεκεμβρίου 2016. Με το νέο σύνταγμα, το οποίο εγκρίθηκε σε δημοψήφισμα τον Οκτώβριο, μειώθηκε  η θητεία των 255 βουλευτών της εθνοσυνέλευσης, από τα πέντε στα τέσσερα έτη.
Ο προεδρικός συνασπισμός, ο Συναγερμός των Οπαδών του Ουφουέ-Μπουανί για τη Δημοκρατία και την Ειρήνη (που αποτελείται από το Συναγερμό των Ρεπουμπλικάνων, το Δημοκρατικό Κόμμα της Ακτής Ελεφαντοστού – Αφρικανικό Δημοκρατικό Συναγερμό και κάποια μικρά κόμματα) κέρδισε περισσότερο από το ήμισυ των εδρών στην εθνοσυνέλευση.

Εκλογικό σύστημα

Οι 255 βουλευτές της Εθνικής Συνέλευσης εκλέγονται από 154 μονοεδρικές και πολυεδρικές εκλογικές περιφέρειες με έως και έξι έδρες, χρησιμοποιώντας το πλειοψηφικό σύστημα. Στις πολυεδρικές εκλογικές περιφέρειες οι ψηφοφόροι έριξαν μία ψήφο από μια κλειστή λίστα, με τη λίστα που έλαβε τις περισσότερες ψήφους να κερδίζει όλες τις έδρες της εκλογικής περιφέρειας.

Εκστρατεία

Συνολικά 1,336 υποψήφιοι κατήλθαν στις εκλογές, από τους οποίους οι 597 ως αντιπρόσωποι 38 πολιτικών κομμάτων και 739 ως ανεξάρτητοι. Ο Συναγερμός των Οπαδών του Ουφουέ-Μπουανί για τη Δημοκρατία και την Ειρήνη  είχε τους πιο πολλούς υποψήφιους (248), με το Ακτής ελεφαντοστού λαϊκό Μέτωπο (το οποίο είχε μποϊκοτάρει τις εκλογές του 2011) το μόνο άλλο μέρος για να τρέξει υποψηφίους σε περισσότερες από τις μισές εκλογικές περιφέρειες, έχοντας διοριστεί 187 υποψηφίων. Δεκαέξι μέρη αμφισβήτησαν μόνο μία έδρα.

Επακόλουθα

Όταν η εθνοσυνέλευση πραγματοποίησε την πρώτη συνεδρίαση της για τη νέα κοινοβουλευτική περίοδο, ο Γκιγιόμ Σορό, αντιπρόεδρος του RHDP, επανεξελέγη ως Πρόεδρος της Εθνικής Συνέλευσης, στις 9 Ιανουαρίου 2017. Έλαβε 230 ψήφους από τους 252 βουλευτές που ήταν παρόντες. Ο ανεξάρτητος βουλευτής Εβαρίστ Μεαμπλί έλαβε 12 ψήφους, ενώ υπήρχαν και 10 άκυρες ψήφοι.
Οκάρο Γουάιτ

Καριέρα

Ο Γουάιτ φοίτησε στο λύκειο Clearwater High School και κατά το τελευταίο του έτος, αναδείχθηκε κορυφαίος καλαθοσφαιριστής της τοπικής κομητείας. Το 2010, ξεκίνησε τις σπουδές του στο πανεπιστήμιο Φλόριντα Στέιτ, όπου στα τέσσερα χρόνια που αγωνίστηκε στο αμερικάνικο κολεγιακό πρωτάθλημα, είχε μέσο όρο 10,1 πόντων και 5,1 ριμπάουντ. Οι 1.402 πόντοι που πέτυχε σε 139 αγώνες, τον κατέταξαν στην 16η θέση των κορυφαίων σκόρερ στην ιστορία της ομάδας του, τα 704 ριμπάουντ στην στην 14η αντίστοιχη θέση και τα 107 κοψίματα στην δέκατη θέση των κορυφαίων μπλοκέρ του Φλόριντα Στέιτ. Καλύτερη του χρονιά με το πανεπιστήμιο ήταν το 2014, όταν είχε μέσο όρο 13,6 πόντων και 6,8 ριμπάουντ με 51,4% στα δίποντα και 80% στις βολές.
Το καλοκαίρι του 2014, συμμετείχε στο Summer League του NBA με την φανέλα των Μέμφις Γκρίζλις, όπου σε πέντε αγώνες είχε μέσο όρο 8,2 πόντων και 2,6 ριμπάουντ. Παρ' όλα αυτά, στα τέλη Ιουλίου του 2014, υπέγραψε συμβόλαιο με την ιταλική Βίρτους Μπολόνια, όπου αγωνίστηκε στην Serie A καταλαμβάνοντας την όγδοη θέση του πρωταθλήματος. Ο Γουάιτ είχε μέσο όρο 12,1 πόντους και 6,8 ριμπάουντ σε 33 αγώνες.
Στις αρχές Αυγούστου του 2015, η ομάδα του Άρη Θεσσαλονίκης ανακοίνωσε την απόκτηση του Γουάιτ. Με την φανέλα των "κίτρινων" κατέκτησε την τρίτη θέση στην κανονική περίοδο του ελληνικού πρωταθλήματος, όπου αναδείχθηκε Πιο θεαματικό παίκτη και MVP επιλαχούσα στο Βασίλης Σπανούλης για την σεζόν 2015-16.
Μετά από δύο NBA Summer League με την ομάδα των Μαϊάμι Χιτ, υπέγραψε συμβόλαιο δύο μηνών στην ομάδα της Φλόριντα τον Ιούλιο του 2016. Μετά από δυο χρόνια παρουσίας στο Μαϊάμι υπέγραψε συμβόλαιο μέσω ανταλλαγής με τους Ατλάντα Χοκς. Οι Χοκς όμως τον άφησαν αμέσως ελεύθερο και ο Γουάιτ υπέγραψε στις 18 Μαρτίου με τους Κλίβελαντ Καβαλίερς.
The News Today (Μπανγκλαντές)

Η The News Today είναι μια αγγλόφωνη καθημερινή εφημερίδα, που δημοσιεύεται στην Ντάκα του Μπαγκλαντές. Ο εκδότης της εφημερίδας είναι ο Ριάζ Ουντίν και δημοσιεύεται από τη Newscorp Publications Limited.
2347 Βινάτα

Φυσικά χαρακτηριστικά

Τα κυρίως φυσικά χαρακτηριστικά της Βινάτα είναι άγνωστα. Η Βινάτα περιστρέφεται γύρω από τον εαυτό της μία φορά κάθε 4 ώρες 29 λεπτά και 1 δευτερόλεπτο.
Απεμπλουτισμένο ουράνιο

Το απεμπλουτισμένο ουράνιο (συμβολισμός: DU)  είναι το ουράνιο με περιεκτικότητα σε σχάσιμο ισότοπο U-235 μικρότερη από το φυσικό ουράνιο, το οποίο περιέχει 0,72% σε U-235. Στο παρελθόν αναφερόταν ως Q-μέταλο ή αλλιώς D-38. Έχει πυκνότητα 19,1 g/cm3.  Η μεγαλύτερη ποσότητα του παραγόμενου απεμπλουτισμένου ουρανίου προκύπτει ως υποπροϊόν της παραγωγής εμπλουτισμένου ουρανίου για χρήση σε πυρηνικούς αντιδραστήρες και στην κατασκευή πυρηνικών όπλων.

Άλλες χρήσεις του απεμλουτισμένου ουρανίου

Το DU χρησιμοποιείται επίσης ως αντίβαρο στα αεροσκάφη, στην προστασία από την ακτινοβολία κατά την ιατρική θεραπεία με ακτινοβολία, στην κατασκευή δοχείων μεταφοράς ραδιενεργών υλικών, σε ακτινογραφίες βιομηχανικού εξοπλισμού, ενώ οι στρατιωτικές χρήσεις περιλαμβάνουν αμυντική θωράκιση και διατρητικά βλήμματα. Τέλος, η χρήση του DU σε πυρομαχικά δεν είναι αποδεδειγμένη.

Βιολογικά αποτελέσματα από την έκθεση σε DU

Εξ αιτίας της τοξικότητάς του, το DU επηρεάζει την κανονική λειτουργία των νεφρών, του εγκεφάλου, του ήπατος και της καρδιάς. Πληθώρα εργαστηριακών μελετών υποδειλώνουν την πιθανότητα πρόκλησης λευχαιμίας, γενετικές επιπτώσεις, προβλήματα στην αναπαραγωγή και νευρολογικές παθήσεις, ως αποτέλεσμα χρόνιας έκθεσης. Το πραγματικό όμως επίπεδο της χρόνιας τοξικότητας του DU δεν έχει προσδιοριστεί.
Η βιολογική ημίσεια ζωή του ουρανίου (ο χρόνος ,δηλαδή, που απαιτείται για να αποβληθεί από τον οργανισμό η μισή ποσότητα ουρανίου) είναι 15 μέρες.
Εκλογική περιφέρεια Α΄ Πειραιώς

Σύμφωνα με το ελληνικό εκλογικό σύστημα ο νομός Αττικής διαιρείται σε πέντε εκλογικές περιφέρειες: την Α' Αθηνών, τη Β' Αθηνών, την Α' Πειραιώς, τη Β' Πειραιώς και το Υπόλοιπο Αττικής.
Η εκλογική περιφέρεια Α΄ Πειραιώς περιλαμβάνει τους καλλικρατικούς δήμους Πειραιά, Αίγινας, Κυθήρων, Αγκιστρίου, Πόρου, Σπετσών, Ύδρας και Τροιζηνίας και αντιπροσωπεύει 194.747 δημότες.
Στις εκλογές του Σεπτεμβρίου 2015 έδωσε 6 έδρες στο Ελληνικό Κοινοβούλιο.
Πρωτάθλημα πετοσφαίρισης Α' εθνικής κατηγορίας ανδρών 1972-1973

Το Πρωτάθλημα Ελλάδας πετοσφαίρισης ανδρών 1972−1973 ήταν το πέμπτο πρωτάθλημα της Εθνικής κατηγορίας από την ίδρυση της. Συμμετείχαν 12 ομάδες. Το πρωτάθλημα κατέκτησε για 4η συνεχή σαιζόν ο Παναθηναϊκός με απολογισμό 21 νίκες και 1 ήττα και 65−12 σετ.
Γουλιέλμος της Έσσης-Φίλιππσταλ-Μπάρχφελτ (1905-1942)

Βιογραφία

Γεννήθηκε στο Ρότενμπουργκ επί του Φούλντα και ήταν ο πρωτότοκος γιος του Χλόντβιχ τιτουλάριου λαντγκράβου της Έσσης-Φίλιππσταλ-Μπάρχφελτ και της Καρολίνας, κόρης του Χέρμανν πρίγκιπα του Ζόλμς-Χόενζολμς-Λιχ.
Ο πατέρας του το 1925 έγινε αρχηγός του κλάδου Έσσης-Φίλιππσταλ· η αδελφή της συζύγου του, η Ελεονόρα, ήταν σύζυγος του Ερνέστου-Λουδοβίκου μεγάλου δούκα της Έσσης-Ντάρμστατ & παρά τω Ρήνω.
Με τη λήξη του Α΄ Παγκοσμίου Πολέμου, καταργήθηκε η μοναρχία στη Γερμανία. Ο Γουλιέλμος ζούσε στο ανάκτορο Αουγκούστεναου στο Χέρλεσχαουζεν και ασχολείτο με τη δασοκομία και τη γεωργία. Το 1932 εισήλθε στην παράταξη των Ναζί και έγινε λοχαγός της παραστρατιωτικής οργάνωσης Επιλαρχία Προστασίας (Schutzstaffel, SS). O μικρότερος αδελφός του Αλέξανδρος-Φρειδερίκος έπασχε από επιληψία και οι Ναζί τού έκαναν στείρωση το 1938 για να μην αποκτήσει απογόνους· απεβίωσε το επόμενο έτος 18 ετών.
Ο Γουλιέλμος πολέμησε ως λοχαγός του πεζικού στον Β΄ Παγκόσμιο Πόλεμο και σκοτώθηκε στη μάχη του Γκορ στο Ανατολικό Μέτωπο το 1942. Του είχε απονεμηθεί ο Σιδηρούς Σταυρός.
Το 1954 απεβίωσε ο Χλόντβιχ και τον διαδέχθηκε στον τίτλο ο γιος του Γουλιέλμου, ο ομώνυμος Γουλιέλμος.
Εθνικός ύμνος της Γροιλανδίας

"Nunarput utoqqarsuanngoravit" (Εσύ η Αρχαία μας Γη) είναι ο εθνικός ύμνος της Γροιλανδίας η οποία είναι αυτόνομη περιοχή της Δανίας. Οι στίχοι είναι του Χένρικ Λουντ (Henrik Lund) και η μουσική του Γιόναθαν Πέτερσεν (Jonathan Petersen). Ο ύμνος καθιερώθηκε επίσημα το 1916. Από το 1979, το "Nuna asiilasooq" (Η Γη με το Μεγάλο Μήκος), ένας ύμνος που χρησιμοποιείται από τους κατοίκους Kalaallit, αναγνωρίζεται επίσης από την κυβέρνηση.
Φορωνίς

Η Φορωνίς ήταν ένα επικό ποίημα γραμμένο τον 6ο ή 7ο π.Χ. αιώνα από κάποιον άγνωστο ποιητή. Διηγιόταν την παμπάλαια ιστορία και τα κατορθώματα του Φορωνέος, του μυθικού πρώτου βασιλιά της Αργολίδος. Διασώθηκαν έξι μόλις αποσπάσματα.
Σε ένα από αυτά, που αναφέρεται από τον Κλήμη τον Αλεξανδρέα, ο Φορωνεύς αποκαλείται πατέρας των θνητών ανθρώπων. Σύμφωνα με τις γνωστές από άλλες πηγές επιχώριες παραδόσεις του Άργους, ο Φορωνεύς ήταν αυτός που εξημέρωσε τα άγρια ήθη των διάσπαρτων μέχρι τότε ανθρώπων συγκεντρώνοντάς τους στο Φορωνικόν Άστυ, στην πρώτη πόλη που δημιουργήθηκε ποτέ. Εγκαθίδρυσε την λατρεία της Ήρας και έφερε από τον ουρανό το θείο δώρο της φωτιάς. Μέχρι την εποχή του Παυσανία το αρχέγονο αυτό πυρ, το πυρ του Φορωνέος, έκαιγε ακόμη στο ναό του Λυκίου Απόλλωνος στο Άργος. Αυτές τις ιστορίες το δίχως άλλο, σύμφωνα με τον Τζέιμς Φρέιζερ, διηγιόταν η χαμένη Φορωνίδα.
Υπήρχαν επίσης σκόρπιες αναφορές και σε άλλες μυθολογικές παραδόσεις. Σύμφωνα με το απόσπασμα λίγων στίχων που διέσωσε ο Σχολιαστής στο Απολλώνιο τον Ρόδιο, οι Φρύγες μάγοι και θεράποντες της Αδράστειας Κέλμις, Δαμναμενεύς και Άκμων ανακάλυψαν στις δασωμένες κοιλάδες της Τρωαδικής Ίδης την τέχνη της μεταλλουργίας και με την βοήθεια της φωτιάς έγιναν οι πρώτοι σιδηρουργοί.
Εκτεταμένα στοιχεία από την Φορωνίδα χρησιμοποίησαν αργότερα στα έργα τους οι λογογράφοι Ακουσίλαος και Ελλάνικος ο Μυτιληναίος. Ο τελευταίος μάλιστα φαίνεται πως μετέγραψε την Φορωνίδα σε ένα ομότιτλο πεζό έργο αποτελούμενο από δύο βιβλία, το οποίο έχει επίσης χαθεί.
Σπιτάλι Λεμεσού

Τοποθεσία

Το Σπιτάλι βρίσκεται 10 χιλιόμετρα βόρεια της Λεμεσού. Είναι κτισμένο σε υψόμετρο 290 μέτρων πάνω από την επιφάνεια της θάλασσας. Συνορεύει στα νότια με την Παλώδια, στα δυτικά με την Παραμύθα, στα βόρεια με την Αψιού και στα ανατολικά με τη Φασούλα.

Ιστορία

Στο Σπιτάλι έχουν ανακαλυφθεί πολλοί τάφοι της ρωμαϊκής εποχής, γεγονός που υποδηλώνει την ύπαρξη του πληθυσμού από αυτήν την περίοδο.
Τον 20ο αιώνα, στο Σπιτάλι υπήρχε σημαντικός υποσταθμός του εναέριου σιδηρόδρομου που άρχιζε από τον Αμίαντο και κατέληγε στη Λεμεσό. Με το σιδηρόδρομο μεταφερόταν ο αμίαντος από τα μεταλλεία του Αμιάντου, ώστε να μεταφερθούν σε άλλες χώρες. Ο σταθμός σταμάτησε λειτουργεί το 1988 όταν έκλεισε το μεταλλείο.

Διάφορα

Το Σπιτάλι είναι αδελφοποιημένο με το Σπιτάλι Μεσσηνίας.
Σλασκ Βρότσλαβ (καλαθοσφαίριση)

Ιστορία

Από την ίδρυσή της το 1947, η Σλασκ Βρότσλαβ είναι ο πιο αναγνωρίσιμος πολωνικός σύλλογος καλαθοσφαίρισης. Η ομάδα έχει κερδίσει το Πρωτάθλημα Πολωνίας 17 φορές μέχρι τώρα. Η πιο αναγνωρισμένη περίοδος της ιστορίας της Σλασκ είναι η «Μεγάλη Εποχή της Σλασκ», όταν η ομάδα κέρδισε πέντε τίτλους πρωταθλήματος στη σειρά (1998-2002). Οι περισσότερες από αυτές τις επιτυχίες πραγματοποιήθηκαν υπό τον Αντρέι Ούρλεπ, τον σχεδόν θρυλικό προπονητή της Σλασκ. Στα πρόσφατα χρόνια, η Σλασκ αντιμετώπισε σημαντικά οικονομικά προβλήματα που προκάλεσαν την έλλειψη αξιοπρεπών αποτελεσμάτων τα τελευταία 3 χρόνια.  
Πριν από τη σεζόν 2006-07, ο σύλλογος προσέλαβε ξανά τον Ούρλεπ, το οποίο πιστεύεται ότι ήταν το πρώτο βήμα προς την ανάκτηση της κορυφαίας θέσης στο πρωτάθλημα.Το 2008 ο σύλλογος αντιμετώπισε μεγάλες οικονομικές δυσκολίες, με αποτέλεσμα την απόσυρση της ομάδας από την 1η κατηγορία.  
Τη σεζόν 2015-16, επέστρεψε ξανά σε ευρωπαϊκή διοργάνωση, με τη συμμετοχή της στο Europe Cup.
Γιάννης Πετρίδης

Καριέρα

Το 1975 ξεκίνησε στην Ελληνική Ραδιοφωνία την εκπομπή ‘’Ποπ Club’’ όπου αργότερα μετονομάστηκε σε ‘’από τις 4 στις 5’’ και κατάφερε να μείνει στον αέρα για 39 χρόνια στην ίδια συχνότητα, από Δευτέρα έως Παρασκευή από τις 4 έως τις 5 το απόγευμα, με αποτέλεσμα να χαρακτηριστεί ως η μακροβιότερη καθημερινή μουσική εκπομπή όχι μόνο στην Ελλάδα αλλά και στον υπόλοιπο κόσμο.
Έχει πάρει συνεντεύξεις από πολλούς γνωστούς Έλληνες αλλά και ξένους καλλιτέχνες στην εκπομπή του από τις 4 στις 5, όπως ο Ντέιβιντ Μπερν, οι Dire Straits, ο Τζον Μπάρι, ο Έννιο Μορικόνε, ο Τζο Κόκερ, ο Νικ Κέιβ, οι Roxy Music, ο Ρόρυ Γκάλαχερ και πολλοί άλλοι.
Το 1978 δημιούργησε μαζί με τον Κώστα Ζουγρή το περιοδικό ΠΟΠ & ΡΟΚ που αφορούσε όλες τις μουσικές εξελίξεις της ξένης κυρίως μουσικής μέχρι το 1998 όπου και αποχώρησε.
Έχει συνεργασθεί κατά καιρούς με μεγάλες Ελληνικές εφημερίδες, όπως η Μεσημβρινή, η Ελευθεροτυπία και το περιοδικό ΕΠΙΚΑΙΡΑ στην πρώτη του μορφή.
Διετέλεσε διευθυντής της Virgin Ελλάδας για 22 περίπου χρόνια. Έτσι είχε την ευκαιρία να γνωρίσει ακόμα περισσότερους καλλιτέχνες όπως τον Έλτον Τζον, Ρομπέρτα Φλαγκ, Λεντ Ζέπελιν, Τζορτζ Μάικλ, Τζάνετ Τζάκσον, κ.α.

Συγγραφικό έργο

Είναι συγγραφέας μαζί με τον Κώστα Ζουγρή 6 βιβλίων, “Τα τραγούδια του αιώνα”, “Τα άλμπουμ του αιώνα”, “Γιάννης Πετρίδης 30 χρόνια απογεύματα στην ΕΡΤ”, “Soundtracks ο ήχος της οθόνης” και “Από την κλασική στην Ροκ” τα οποία περιλαμβάνουν την μουσική ιστορία των τελευταίων 100 ετών.
Το 2006 είχε ξεκινήσει νέα συνεργασία με το Τρίτο Πρόγραμμα της ΕΡΤ, κάθε απόγευμα στις 5 όπου έπαιζε τις μουσικές του  επιλογές συνδυασμένες με την κλασική μουσική. Στην συνέχεια στην τρέχουσα δεκαετία η δεύτερη αυτή εκπομπή μεταφέρθηκε στο πρόγραμμα του KOSMOS.
Το 2009 η σκηνοθέτης Νικόλ Αλεξανδροπούλου γύρισε το ντοκιμαντέρ Once In A Lifetime, που αναφέρεται στην καριέρα του.

Η συλλογή του

Είναι κάτοχος μίας από τις μεγαλύτερες ιδιωτικές μουσικές συλλογές στον κόσμο και οι γνώσεις του καλύπτουν πολλά μουσικά είδη καθώς έχει αφιερώσει την ζωή του στην μουσική καταφέρνοντας να αποκτήσει δικαίωμα ψήφου στο Rock and Roll Hall Of Fame. Μετά το κλείσιμο της ΕΡΤ το 2013, και για 4 χρόνια είχε εκπομπή στον ΒήμαFM καθημερινά 6 με 8 το απόγευμα. Μετά από 4 χρόνια απουσίας, ο Γιάννης Πετρίδης επέστρεψε στην κρατική Ραδιοφωνία, από τις 24.07.2017. Μεταδίδει στη συχνότητα του Πρώτου Προγράμματος την καθημερινή εκπομπή "Από τις 4 στις 5" και από 10.09.2017 στη συχνότητα του Kosmos κάθε Κυριακή 18:00-20:00.
Μάριο Άντορφ

Βιογραφία

Γεννήθηκε στις 8 Σεπτεμβρίου 1930 στην Ζυρίχη της Ελβετίας. Ήταν νόθος γιος ενός Ιταλού από την Καλαβρία. Μητέρα του ήταν η Αλίτσε Άντορφ, βοηθός πυρηνική φυσικός από την περιοχή Άιφελ της Γερμανίας. Ο νεαρός Μάριο μεγάλωσε κοντά στην μητέρα του, πήγε σχολείο και σπούδασε Φιλοσοφία, ψυχολογία, εγκληματολογία, φιλολογία, μουσική και θέατρο. Μετακόμισε στη Ζυρίχη για να συνεχίσει τις σπουδές του. Δούλεψε το θέατρο ως κομπάρσος, και τελικά εγκατέλειψε τις σπουδές για να προσηλωθεί στο θέατρο. Άρχισε να δουλεύει ως ηθοποιός το 1955 μέχρι το 1962.
Εργάστηκε σκληρά, εμφανίστηκε στο γερμανικό και χολυγουντιανό κινηματογράφο και γνώρισε τεράστια επιτυχία.
Πανεπιστήμιο της Παπούα Νέας Γουινέας

Το Πανεπιστήμιο της Παπούα Νέας Γουινέας ιδρύθηκε το 1965 με διάταξη της αυστραλιανής κυβέρνησης το 1965. Το 1975 πέρασε στην δικαιοδοσία της Παπούας Νέας Γουινέας που εκείνη την χρονιά ανεξαρτητοποιήθηκε. Φοιτούν περισσότεροι από 15.000 σπουδαστές ετησίως σε 5 πανεπιστημιουπόλεις και σε 13 κέντρα μελέτης. Έχει τμήματα ιατρικής, νοσηλευτικής, φυσικής, φυσικών επιστημών, νομικής.
Γλώσσα Ντιβέχι

Η Ντιβέχι (Dhivehi ή Divehi) είναι ινδοάρια γλώσσα, που ομιλείται από περισσότερους από 300.000 ανθρώπους στη Δημοκρατία των Μαλδίβων, όπου αποτελεί και επίσημη γλώσσα για το κράτος αλλά και στο νησί Μινικόι (Maliku) στη γειτονική Ινδία. Στην τελευταία είναι γνωστή και με την ονομασία Mahl. Έχει άμεση σχέση με τη σινχαλέζικη γλώσσα. Πολλές γλώσσες με το πέρασμα των χρόνων άσκησαν την επιρροή τους στην ντιβέχι, με σπουδαιότερη την αραβική γλώσσα. Μεταξύ των άλλων ήταν η περσική, η αγγλική και η γαλλική.
Ο Χ. Κ. Π. Μπελ ήταν ένας από τους πρώτους που έκαναν μεταγραφή της γλώσσας αυτής. Ο Μπελ ονόμασε τη γλώσσα αυτή Divehi, από το όνομα της χώρας, Maldives. Το -dives από το Maldives και η λέξη Divehi έχουν την ίδια ρίζα που είναι το dvīp ("νησί" στα σανσκριτικά). 
Ο Γερμανός γλωσσολόγος Βίλχελμ Γκάιγκερ έκανε πρώτος έρευνα για τη γλώσσα αυτή τον εικοστό αιώνα. Την ονόμασε Divehi, χωρίς το ένα "h". Το 1976, όταν έγινε ανεπίσημη μεταγραφή της γλώσσας στα λατινικά, ένα "h" προστέθηκε στο όνομα της γλώσσας, όχι όμως και σε εκείνο της χώρας.
Στα ελληνικά, η "ατόλη" προέρχεται από λέξη της γλώσσας ντιβέχι.
Σταύρος Ανδρόπουλος

Βιογραφία

Διετέλεσε Αρεοπαγίτης, και σύμβουλος της Αρχαιολογικής Εταιρείας. Δημοσίευσε τα απομνημονεύματα του Στρατηγού Φωτάκου. Δώρισε την αρχαιολογική συλλογή του στο Εθνικό Αρχαιολογικό Μουσείο. Απεβίωσε το 1915.
Φράνσις Ρους

Βιογραφικά στοιχεία

Ο Ρους γεννήθηκε στο Γούντλων (Woodlawn) της πολιτείας Μέριλαντ και πήρε πτυχίο και το δίπλωμα της ιατρικής (που στις ΗΠΑ είναι μεταπτυχιακό) από το Πανεπιστήμιο Τζονς Χόπκινς. Συμμετείχε στην ανακάλυψη του ρόλου ιών στη μετάδοση κάποιων τύπων καρκίνου.
Το 1911, εργαζόμενος ως παθολόγος, ο Ρους παρατήρησε ότι ένας κακοήθης όγκος, και συγκεκριμένα ένα σάρκωμα, που αναπτυσσόταν σε ένα κοτόπουλο, μπορούσε να μεταφερθεί σε ένα άλλο πτηνό εκθέτοντάς το απλώς σε φιλτραρισμένο έκκριμα του άρρωστου πτηνού που αποδεδειγμένα δεν περιείχε καθόλου κύτταρα. Αυτή η ανακάλυψη, ότι δηλαδή ο καρκίνος μπορούσε να μεταδίδεται από μία ακυτταρική μορφή ζωής, έναν ιό (που σήμερα είναι γνωστός ως ιός σαρκώματος του Ρους, ένας ρετροϊός), απορρίφθηκε εκείνη την εποχή από τους περισσότερους ειδικούς στο πεδίο. Πέρασαν αρκετά χρόνια μέχρι κάποιος να επιχειρήσει να επαναλάβει αυτό ή άλλο σχετικό πείραμα. Πάντως μερικοί ερευνητές εντυπωσιάσθηκαν αρκετά ώστε να τον προτείνουν για Βραβείο Νόμπελ ήδη από το 1926 (και πολλές άλλες χρονιές, μέχρι που τελικώς πήρε το Βραβείο 40 χρόνια αργότερα).
Αργότερα ο Ρους έγραψε βιογραφίες του καθηγητή της παθολογίας Σάιμον Φλέξνερ και του ανθρώπου που ανακάλυψε τις ομάδες αίματος, του Καρλ Λαντστάινερ.
Ο Ρους πέθανε στη Νέα Υόρκη σε ηλικία 90 ετών, αφήνοντας πίσω του τη σύζυγό του Μάριον (η οποία απεβίωσε το 1985) και τις τρεις κόρες τους, από τις οποίες η Μάρνι (1917-2015) έγινε μία από τις σημαντικότερες επιμελήτριες εκδόσεων παιδικών βιβλίων στις ΗΠΑ και παντρεύτηκε έναν άλλο κάτοχο Βραβείου Νόμπελ, τον Άλαν Λόυντ Χότζκιν.
Βραβείο Ειρήνης Φελίξ Χουφουέτ-Μπουανί

Το Βραβείο Ειρήνης Φελίξ Χουφουέτ-Μπουανί  δημιουργήθηκε το 1990 από την UNESCO
για να τιμήσει ζώντα πρόσωπα και ενεργούς δημόσιους ή ιδιωτικούς φορείς ή ιδρύματα που έχουν κάνει σημαντική συνεισφορά στην προώθηση, αναζήτηση, διαφύλαξη ή διατήρηση της ειρήνης, σύμφωνα με το Χάρτη των Ηνωμένων Εθνών και το Σύνταγμα της UNESCO.
— 
Το βραβείο φέρει το όνομα του Φελίξ Χουφουέτ-Μπουανί , του αείμνηστου πρώην προέδρου της Ακτής του Ελεφαντοστού, ο οποίος υπηρέτησε από την ανεξαρτησία της χώρας το 1960 μέχρι το θάνατό του το 1993. Απονέμεται ετήσια. Το βραβείο περιλαμβάνει επιταγή 150.000 δολαρίων, ένα χρυσό μετάλλιο, και δίπλωμα ειρήνης. Εάν υπάρχουν πολλαπλοί παραλήπτες, η επιταγή μοιράζεται εξίσου.